గూగుల్ ప్లే స్టోర్‌లోని మూడు పాపులర్ యాప్‌లకు గూగుల్ షాకిచ్చింది. చిన్నారుల కోసం రూపొందించిన ఆ యాప్స్ డేటాను దోచేస్తున్నాయనే కారణాలతో డిలీట్ చేశారు. ఇంటర్నేషనల్ డిజిటల్ అకౌంటబిలిటీ కౌన్సిల్ (ఐడిసిఏ) ఈ యాప్స్ విషయంలో ఆందోళన వ్యక్తం చేయడంతో ప్లే స్టోర్ నుంచి వాటిని తొలగించారు.
ప్రిన్సెస్ సలోన్, నంబర్ కలరింగ్, క్యాట్స్ అండ్ కాస్ప్లే అనే మూడు యాప్స్ గూగుల్ ప్లే స్టోర్ నిబంధనలకు విరుద్ధంగా ఉన్నాయి. అంతేకాదు డేటాను సేకరించి ఇతరులకు చేరవేస్తూ ఉన్నాయని తేలింది. దీంతో వాటిని ప్లే స్టోర్ నుంచి తొలగించక తప్పలేదని గూగుల్ వెల్లడించింది.
అలాగే ఈ డేటా ఇతరుల చేతుల్లోకి వెళ్లడం చాలా ప్రమాదకరమని ఇంటర్నేషనల్ డిజిటల్ అకౌంటబిలిటీ కౌన్సిల్ ప్రెసిడెంట్ క్వెంటిన్ పాల్ఫ్రే చెప్పారు. నిబంధనలను అతిక్రమించినట్లు తెలిసిన వెంటనే తాము చర్యలు తీసుకుంటామని.. గతంలో కూడా పలు యాప్స్ మీద వేటు వేశామని.. భవిష్యత్తులో కూడా నిబంధనలను బేఖాతరు చేసిన యాప్స్ మీద కఠినంగా వ్యవహరిస్తామని గూగుల్ తెలిపింది.
googul play storeloni moodu papular yapelaku googul shaakichindi. chinnarula kosam roopondinchina aa aps detanu dochestunnayane kaaranaalatoe deleate chesaru. international disital accountability counsil (idca) ee aps vishayamlo aandolana vyaktam cheyadamtho play store nunchi vaatini tolaginchaaru.
prinsess salon, nambar kalaring, cats and caspley ane moodu aps googul play store nibandhanalaku viruddhamgaa unnaayi. antekaadu detanu sekarinchi itarulaku cheravestu unnaayani telindi. deentho vaatini play store nunchi tolaginchaka tappaledani googul velladinchindi.
alaage ee data itarula chetulloki velladam chala pramaadakaramani international disital accountability counsil president quentin palfrey cheppaaru. nibandhanalanu atikraminchinatlu telisina ventane taamu charyalu teesukuntaamani.. gatamlo kuudaa palu aps meeda vetu vesamani.. bhavishyattulo kuudaa nibandhanalanu bekhaataru chesina aps meeda kathinamgaa vyavaharistaamani googul telipindi.